AfriForum Jeug verkla Beeld by Persombudsman - AfriForum Jeug
"AfriForum Jeug was sedert Februarie van voorneme om die klag te lê. Ons het egter besluit om eers te wag nadat die NWU aangekondig het dat hulle self 'n klag teen Beeld gaan lê. Die NWU het egter tot dusver nie 'n direkte antwoord gegee oor hul pad vorentoe nie, en dus het ons, ons eie klag ingedien," het Henk Maree, nasionale voorsitter van AfriForum Jeug gesê.
AfriForum Jeug het in 'n skrywe aan die NWU se Institusionele Kantoor gevra of die klag wat die NWU teen Beeld gelê het terug getrek is of nie. Tot dusver is geen antwoord van die NWU ontvang nie.
"AfriForum Jeug ondersteun vryheid van spraak. Ons verstaan en respekteer die rol wat die media in Suid-Afrika speel, maar onverantwoordelike joernalistiek kan nie oorgesien word nie," sê Maree.